cyanic-selkie/wikianc huggingface dataset:
Bárrás
Bárrás, suomeksi Paras, on Skandeihin kuuluva vuori Omasvuonon kunnassa Pohjois-Norjassa. Se sijaitsee Lyngenvuonon eteläpäästä alkavan laakson, Signaldalenin (pohjoissaameksi Čieknalvuovdi ja suomeksi Singalanouta) eteläpäässä. Signaldalen haarautuu Stordaleniksi ja Barasdaleniksi ja Paras on näiden jyrkkäseinäisten laaksojen välissä. Vuoren korkeus merenpinnan tasosta on 1 419 metriä. Vuoren jyrkkyyttä kuvaa parhaiten korkeusero noin 100 metrin korkeudella merenpinnasta olevan Signaldalenin eteläpään ja Paraksen huipun välillä. Tällä alle kolmen kilometrin matkalla on korkeuseroa noin 1 300 metriä.
Paraksen jyrkkäpiirteinen yläosa näkyy Kilpisjärvelle Suomen puolelle saakka. Vuoren huipulla on vieraskirja, jossa pääosa merkinnöistä on suomalaisten vaeltajien tekemiä. Huipulle pääsee ilman kiipeilyvarusteita, vaikka seinämä näyttää suomalaisiin loivapiirteisiin tuntureihin tottuneelle hyvin jyrkältä. thumb|350px|Paras itäkaakosta Gappojoen tuntumasta nähtynä thumb|350px|näkymä Parakselta etelään, etuoikealla näkyy [[Pältsan - Moskkugáisin tunturimassiivi.]]
Vaeltaminen Parakselle
Helpoimmin Parakselle pääsee ajamalla autolla Signaldalenin eteläpäähän, josta on vain muutaman kilometrin matka vuoren huipulle. Nousu on kuitenkin hyvin jyrkkä ja yläosasta vuoren pohjoisrinne on lähes pystysuora. Matka Suomesta on varsin pitkä, sillä autolla Kilpisjärveltä lähtiessä joutuu kiertämään Skibotnin ja Storfjordin (Hatteng) kautta ja matkaa kertyy Paraksen juurelle lähes 100km.
Useimmat suomalaiset vaeltajat aloittavat matkansa Kilpisjärveltä kulkien kalottireittiä kolmen valtakunnan rajapyykin kautta Gappojoen ja Gappohytan suuntaan ja edelleen Parakselle. Matkaa kertyy yhteen suuntaan reittivalinnoista riippuen noin 32- 35km. Pääosa reitistä on varsin helppokulkuista ja loivapiirteistä tunturinummea, paljakkaa. Paikoin maasto on kuitenkin raskasta mm. Indre Skaerdalenin kohdalla. Koska reitti on "kaukana kaikesta", on kulkijan selviydyttävä omin voimin. Matkalla voi tukeutua Kuohkimajärven autio- ja varaustupiin Suomen puolella kolmen valtakunnan rajapyykin välittömässä läheisyydessä, sekä Norjan puolella Goldahytan ja Gappohytan maksullisiin autiotupiin.
Tarujen tunturit
Kilpisjärven synnystä kertovassa tarinassa Tarujen tunturit Paras on vanha tietäjä, jonka tehtävänä on vihkiä Malla-neito ja Saana.
Panssarisammakot
Panssarisammakot (Temnospondyli) olivat varhaisia tetrapodeja – yleisesti sammakkoeläimiä, jotka kykenivät liikkumaan maalla tukehtumatta. Lahko kehittyi hiilikauden lopulla noin 330 miljoonaa vuotta sitten. Seuraavien 120 miljoonan vuoden aikana ne kehittyivät useiksi erilaisiksi, joissain tapauksissa kookkaiksi, maaelämään sopeutuneiksi lajeiksi. Synapsidien vallatessa alaa ne taantuivat takaisin vedestä riippuvaisemmiksi muodoiksi. Lahkon viimeiset edustajat hävisivät kuitenkin vasta varhaisella jurakaudella. Sitä ennen panssarisammakoista kuitenkin kehittyivät nykyisten sammakkojen ja konnien esi-isät.
Alt.atheism
alt.atheism on Usenet-keskusteluryhmä, jossa keskustellaan ateismista. alt.atheism FAQ:n mukaan ryhmän tarkoituksena on keskustella ateismista sekä ateismiin liittyvistä aiheista, kuten uskonnosta kouluissa, ateistien syrjinnästä ja siitä missä määrin uskonto on vaaraksi yhteiskunnalle ja yksilölle.
alt.atheismiin liitty löyhästi viisi muuta keskusteluryhmää:
Keskusteluryhmässä on paljon erityisesti kristillisten fundamentalistien trollausta. Eräs keino trollien käsittelemiseen on satiiri, jota harjoitetaan muun muassa palvomalla ”Näkymätöntä vaaleanpunaista yksisarvista” ja keskustelemalla avoimesti ilkeästä ateistien salaliitosta ("Evil Atheist Conspiracy"). Molemmat käsitteet ovat tulleet tunnetuksi julkisuudessa.
Konnankoukku
Konnankoukku on vuonna 1980 suomeksi julkaistu Clive Cusslerin esikoisromaani, jonka on suomentanut Pirjo Latvala ja kustantanut WSOY. Sen englanninkielinen alkuteos The Mediterranean Caper julkaistiin vuonna 1973 Yhdysvalloissa.
Juoni
Konnankoukku -romaanissa Välimerellä Kreikkalaisella saarella sijaitseva Yhdysvaltain ilmavoimien tukikohta joutuu ensimmäisen maailmansodan aikaisen vuonna 1918 kadonneeksi uskotun lentokoneen hyökkäyksen kohteeksi, ja Dirk Pitt lähtee Al Giordinon ja NUMA:n tutkimusryhmän kanssa selvittämään asiaa.
Chiang Rain roomalaiskatolinen hiippakunta
Chiang Rain roomalaiskatolinen hiippakunta on katolisen kirkon hiippakunta, joka toimii Thaimaassa. Sen keskuspaikkana toimii Chiang Rai.
Hiippakunnan perustaminen
25. huhtikuuta 2018 antoi paavi Franciscus päätöksen Chiang Rain hiippakunnan perustamisesta ja sen erottamisesta Chiang Main hiippakunnasta. Hiippakunnan alueeksi määriteltiin neljä Pohjois-Thaimaan provinssia, Chiang Rai, Nan, Phayao ja Phrae sekä Ngaon alue Lampangin provinssista. Uuteen hiippakuntaan tuli 16 seurakuntaa, 47 pappia sekä 18 062 jäsentä, jotka muodostavat 0,7% hiippakunnan alueen väestöstä. Hiippakunnan pinta-alaksi tuli 37 839km².
Diadectes
Diadectes oli matelijamainen raskas sammakkoeläin joka eli varhaisella Permikaudella noin 280 miljoonaa vuotta sitten. Sen pituus oli 1,5–3 metriä ja paino 150 kilogrammaa. Sitä esiintyi Pohjois-Amerikassa. Se oli ensimmäisiä sammakkoeläimiä, jotka olivat kasvinsyöjiä. Se saattoi olla kantamuoto anapsideihin kuuluvalle Cotylosaurus-ryhmälle.
Annett Renneberg
thumb|Annett Renneberg Annett Renneberg (s. 16. maaliskuuta 1978 Rudolstadt, Thüringen, Länsi-Saksa) on saksalainen näyttelijä. Hänet tunnetaan muun muassa televisiosarjoista Stolberg, Kettu, Donna Leon, Tatort, Kahden keikka, Poliisikoira Rex ja Siska. Hänet tunnetaan myös elokuvasta Der Mann aus der Pfalz (2009), joka on elämäkertaelokuva Helmut Kohlista.
Renneberg aloitti näyttelemisen 13-vuotiaana, hän ei ole ottanut lainkaan oppitunteja.
Suupohjan Sanomat
Suupohjan Sanomat on Kristiinankaupungissa keskiviikkoisin ilmestyvä sitoutumaton paikallinen sanomalehti. Lehden levikkialueeseen kuuluvat Kristiinankaupunki, Kaskinen, Isojoki, Karijoki sekä osaksi Teuva ja Närpiö. Lehti on perustettu vuonna 1897, ja se on niin ollen Pohjanmaan maakunnan vanhin suomenkielinen paikallislehti. Suupohjan Sanomien päätoimittajana toimii Lotta Kallio. Lehteä kustantaa Ilkka-Yhtymään kuuluva I-Mediat Oy ja painaminen tapahtuu I-Print Oy:n painossa Seinäjoella. Suupohjan Sanomat on myös Sanomalehtien Liiton jäsen.
Historia
Kristiinankaupunkiin perustettiin seudun ensimmäinen sanomalehti Ahti – aaltojen kuningas. Se oli entisen Vaasan läänin toinen suomenkielinen sanomalehti, sillä vain kuukausi ennen sitä aloitti läänin pääkaupungissa ilmestymisensä Waasan Sanomat.
Suupohjan Sanomien historia alkaa vuodesta 1897, jolloin marraskuun 20. päivänä ilmestyi Suupohjan Kaiun näytenumero. Varsinaisen ilmestymisensä lehti aloitti vuonna 1898. Vuonna 1920 nimeksi tuli Kristiinan Sanomat ja vuodesta 1933 lehti on ilmestynyt nimellä Suupohjan Sanomat.
Esisopimus yrityksen myymisestä syntyi Ilkka Oy:n kanssa 28. tammikuuta 1989 ja kauppakirjan osapuolet allekirjoittivat 27. kesäkuuta 1990. Kristiinan Sanomalehti Oy fuusioitiin vuoden 1995 lopulla emoyhtiö Ilkka Osakeyhtiöön. Kristiinankaupungissa Suupohjan Sanomat työllistää tällä hetkellä kahdeksan henkilöä. (Lähde: Martti Pänkälä: Suupohjan Sanomat 1897–1997)
Ivano Brugnetti
Ivano Brugnetti (s. 1. syyskuuta 1976, Milano) on italialainen kävelijä.
Brugnetti käveli 1999 kävelyn maailmancupissa 50 kilometrin kävelyssä kahdenneksikymmenenneksikuudenneksi ajalla 3.51.45. Myöhemmin samana vuonna hän voitti MM-kultaa Sevillan MM-kilpailuissa ajalla 3.47.54. 2001 Brugnetti sijoittui Välimeren kilpailujen 20 kilometrin kävelyssä seitsemänneksi. Hän käveli 2004 maailmancupissa matkalla kuudenneksi ajalla 1.20.06. Ateenan olympialaisissa hän voitti olympiakultaa 20 kilometrin kävelyssä ajalla 1.19.40. Vuonna 2006 hän oli maailmancupissa 20 kilometrin kävelyssä viidestoista ja Göteborgin EM-kilpailuissa seitsemästoista.
Brugnetti sijoittui 20 kilometrin kävelyssä 2008 maailmancupissa 16:nneksi ja Pekingin olympialaisissa viidenneksi. Vuoden 2010 maailmancupissa hän oli 12:s. Berliinin MM-kisoissa 2009 ja Barcelonan EM-kisoissa 2010 hän keskeytti.
Miguel Ángel Asturias
Miguel Ángel Asturias Rosales  (19. lokakuuta 1899 – 9. kesäkuuta 1974) oli guatemalalainen diplomaatti ja kirjailija, jolle myönnettiin Nobelin kirjallisuuspalkinto 1967.
Elämänvaiheet
Asturias osallistui oikeustieteen opiskelijana vuoden 1920 kansannousuun diktaattori Manuel Estrada Cabreraa vastaan. Hän valmistui 1923 ja lähti Pariisiin jatkamaan opintojaan Sorbonnessa. Pariisissa hän alkoi kirjoittaa runoja ja proosaa. Hän kiinnostui mayakulttuurista ja käänsi espanjaksi mayaeepoksen Popol Vuh. Myös hänen ensimmäinen oma tunnettu teoksensa Leyendas de Guatemala  (1930) perustuu mayatarinaan.
Vuonna 1933 Asturias palasi Guatemalaan, jossa hän työskenteli lehtimiehenä ja diplomaattina sekä parlamentaarikkona 1940-luvulla. Hänet karkotettiin 1954 vanhan hallituksen edustajana. Kuuluisimmat romaaninsa (mm. Mulata de Tal) hän julkaisi maanpaossa ollessaan. Viimeiset vuotensa hän vietti Madridissa, Espanjassa. Asturia on haudattu Père-Lachaisen hautausmaalle Pariisiin.
Asturias yhdisti teoksissaan mayojen vanhoihin myytteihin nykyajan yhteiskunnallisia ongelmia. Hän sai Leninin rauhanpalkinnon vuonna 1966.
Suomennettuja runoja
Antologiassa: Kello 0: Latinalaisen Amerikan runoja ja runoelmia, runot suom. Pentti Saaritsa, Helsinki: WSOY 1969
Rentun ruusu (albumi)
Rentun ruusu on Irwin Goodmanin vuonna 1988 valmistunut LP-levy. Albumi sisältää monia Goodmanin tunnetuimpia kappaleita, kuten nimikappaleen ”Rentun ruusu”, ”Ostoskeskus ja krouvi” ja levyn päättävä ”Viimeinen laulu”. Rentun ruusu on suosituin Irwinin LP-levyistä, ja sitä on myyty yli 125 000 kpl, mikä on oikeuttanut tupla-platinalevyyn.
Kappaleet
A-puoli
B-puoli
Gw
Gw tarkoittaa seuraavia:
Gx
Gx tarkoittaa seuraavia:
Gz
-Gz tarkoittaa seuraavia:
I Am Alive
I Am Alive on Darkworksin kehittämä ja Ubisoftin julkaisema selviytymiskauhupeli, joka julkaistiin 7. maaliskuuta 2012 Xbox Live Marketplacessa. PlayStation Networkissa peli julkaistiin 6. huhtikuuta 2012. Microsoft Windows -versio julkaistiin 13. syyskuuta. Pelin tapahtumapaikka on maanjäristyksen jäljiltä tuhoutunut Chicago. Peliin on sekoitettu taktisia elementtejä, mikä tarkoittaa käytännössä sitä, ettei pelaaja voi ratkaista kaikkea vain ammuskelemalla.
Juoni
On kulunut vuosia maanjäristyksestä Chicagossa, ja maa on peittynyt sankkaan pölyyn, rakennukset ovat tuhoutuneet ja raunioituneet ja ihmiset harventuneet. Nimetön päähenkilö etsii perhettään toivottomasta joutomaasta.
Labyrinthodontia
Labyrinthodontia on sukupuuttoon kuolleiden sammakkoeläinten alaluokka. Ne elivät myöhäispaleotsooiselta kaudelta varhaismesotsooiselle kaudelle (noin 367–250 miljoonaa vuotta sitten). Labyrinthodontia-lajit eivät muodosta luonnollista ryhmää tieteellisessä luokittelussa, minkä takia monet asiantuntijat ovat hylänneet termin käytön. Tälle alaluokalle oli ominaista kartionmuotoiset hampaat. Lisäksi tähän alaluokkaan kuuluvat sammakkoeläimet olivat rakenteeltaan rotevampia kuin alaluokkaan Lepospondyli kuuluvat.
Corin Nemec
Corin Nemec (s. 5. marraskuuta 1971, Arkansas, Yhdysvallat) on yhdysvaltalainen näyttelijä.
Virallisten kotisivujensa mukaan Nemec on skientologi.
Asus
ASUSTeK Computer Inc., kutsutaan yleensä nimellä ASUS ja kiinaksi Huáshuò, on taiwanilainen tietotekniikka- ja elektroniikkateollisuusyritys, joka valmistaa muun muassa tietokoneiden komponentteja kuten emolevyjä, näytönohjaimia ja ohjeislaitteita kuten näyttöjä ja näppäimistö ja mobiililaitteita ja kannettavia tietokoneita. Asus oli emolevyjen markkinajohtaja noin 40 prosentin osuudellaan vuonna 2008, jolloin se myi yli 24 miljoonaa emolevyä. Joulukuussa 2009 yhtiön kerrottiin lopettavan emolevyjen valmistuksen, mutta ASUS-nimen käyttö tuotemerkkinä jatkunee valmistuksen päättymisen jälkeenkin.
Puhelimet
Asus ZenFone, julkaistu 2014
Pelaajille
TUF Gaming on keskihintaisten pelituotteiden brändi.
Gojira
Gojira on vuonna 1996 Bayonnessa perustettu ranskalainen metalliyhtye.
Yhtyeen musiikissa on vaikutteita muun muassa death metallista, thrash metallista, groove metallista ja progressiivisesta metallista, minkä vuoksi yhtyeen tarkasta tyylilajista on useita mielipiteitä. Yhtyeen omaperäiseen musiikkiin kuuluvat tekniset ja epätavalliset tahtilajit, rankkoja kitarariffejä, nopeaa ja teknistä rumputyöskentelyä yhdistäen myös blast beatia. Laulutyylissä käytetään karjumista ja murinalaulua yhdistäen puhdasta laulua antaen aggressiivisen mutta melodisen efektin yhtyeen musiikissa. Gojiran kappaleissa hyvin harvoin käytetään perinteistä "verse, chorus, verse"-rakennetta, joka tekee yhtyeen musiikista progressiivista ja epätavallista.
Gojira tunnetaan ennen kaikkea luonnonläheisistä ja henkisistä sanoituksistaan, jotka pohjautuvat muun muassa muinaisiin hindulegendoihin. Yhtye toimi vuosina 1996–2001 nimellä Godzilla, mutta joutui tekijänoikeudellisista syistä vaihtamaan nimensä Gojiraksi. Gojira on Rōmaji-kirjoitusta ja tarkoittaa Godzillaa.
Diskografia
{{Palstat
Vanha Vaasa
Vanha Vaasa on kaupunginosa Vaasassa, noin seitsemän kilometrin päässä keskustasta. Vaasan kaupunginhallinnon tilastoalueista Vanha Vaasa kuuluu Ristinummen suuralueeseen. Vuonna 2013 Vanhassa Vaasassa oli noin 700 asukasta.
Gojira
Livealbumit
}}
Vanha Vaasa
Vaasan kaupunki sijaitsi nykyisen Vanhan Vaasan alueella aina vuoden 1852 Vaasan paloon saakka, jolloin kaupunki siirrettiin nykyiselle paikalleen. Siellä sijaitsevat myös Korsholman linnan rauniot.
Gojira
Demot
Kaikki demot on julkaistu Godzilla-nimen alla.
Viánnos
Viánnos ( eli Δήμος Βιάννου, Dímos Viánnou) on Kreikan kunta, joka sijaitsee Iraklionin alueyksikössä Kreetan alueella. Kunnan pinta-ala on 221,5 neliökilometriä ja väkiluku 5 563 (vuonna 2011). Kunnan kuntakeskus on Áno Viánnos.
Viánnos sijaitsee Kreetan etelärannikolla. Sen nimi palautuu Áno Viánnoksen lähellä sijainneen antiikin ajan Biannoksen kaupungin nimeen.
Kunnan osat
Viánnoksen kunta muodostuu seuraavista kyläyhdyskunnista ja asutuksista:
Hynerpeton
Hynerpeton oli 1,5 metrin pituinen varhainen tetrapodi. Se oli eräs varhaisimmasta maan päällä kävelevistä tetrapodeista, eläimistä joista sammakkoeläimet, liskot ja nisäkkäät kehittyivät. Kuivalla maalla liikkumiseen soveltuvista raajoista huolimatta se luultavasti eli enimmäkseen vedessä. Koska Hynerpeton oli sammakkoeläin, sen iho kuivui nopeasti ja sen piti päästä veteen. Vedessä taas sitä vaani monet pedot, kuten Hyneria ja alkeelliset hait kuten Stethacanthus. Hynerpetonit elivät Devonikaudella noin 360 miljoonaa vuotta sitten.
Vanha Vaasa
Vanhan Vaasan historialliset kohteet
Vanhassa Vaasassa on edelleen nähtävissä muun muassa palossa vaurioituneen, 1400–1500-luvulla rakennetun Pyhän Marian kirkon rauniot sekä nykyisin museona toimiva kauppias Abraham Wasastjernan kivitalo, joka ainoana yksityisasuntona selvisi Vaasan palosta. Vanhassa Vaasassa sijaitsevat myös alun perin hovioikeudeksi vuonna 1786 rakennettu Mustasaaren kirkko sekä Vanhan Vaasan sairaala. Kaupungissa oli myös triviaalikoulu, jota kävi muun muassa J. L. Runeberg. Koulun rakennus sijaitsi kirkon läheisyydessä.
Eteläpuolella Vanha Vaasan Runsorin vastaisella rajavyöhykkeellä toimi sotavankien kurileiri 24. Vanhan Vaasan alueella sijaitsi myös Korsholman linna, mutta se oli raunioitunut jo kauan ennen Vaasan paloa ja rauniotkin jääneet maaherran uuden virkatalon alle.
Northrop Grumman E-2 Hawkeye
pienoiskuva|300px|Kaksi Yhdysvaltain laivaston E-2 Hawkeyeta lentää [[Fuji (vuori)|Fujin läheisyydessä]]
Northrop Grumman E-2 Hawkeye on potkuriturbiinikäyttöinen AWACS-typpinen valvontalentokone, ja se on suunniteltu käytettäväksi lentotukialuksilta.
Pääkäyttäjä on Yhdysvaltain laivasto, mutta koneita on myös muun muassa Ranskan laivastolla ja muutamien muiden maiden ilmavoimilla.
Elokuvavuosi 1969
Tässä artikkelissa käsitellään vuoden 1969 aikana julkaistuja elokuvia ja elokuvamaailman merkittäviä tapahtumia.
Sandra Nasić
thumb|200px|Sandra Nasić vuonna 2007 Sandra Nasić (s. 25. toukokuuta 1976 Göttingen, Länsi-Saksa) on saksalainen laulaja. Nasić vaikutti aiemmin Guano Apes -yhtyeessä, mutta on sittemmin siirtynyt soolouralle. Hänen ensimmäinen sooloalbuminsa The Signal julkaistiin 28. syyskuuta 2007. Sandran ääni on erikoinen naiselle. Hänen äänensä mahdollistaa aggressiivisen rockin laulamisen. Sandran oikea hiusväri on ruskea, mutta hän värjää itseään blondiksi. System of a Down, Deftones ja Korn ovat Sandran lempiyhtyeitä. Vuonna 2001 hän sai EinsLive Krone -palkinnon ”paras laulaja”.
Suomen Baptistikirkko
Suomen Baptistikirkko (aik. Suomen Baptistiyhdyskunta) on rekisteröitynyt uskonnollinen yhdyskunta, joka toimii Suomen suomenkielisten baptistiseurakuntien kattojärjestönä. Ensimmäinen baptistiseurakunta perustettiin Suomeen vuonna 1856.
Suomen Baptistikirkolla on eniten seurakuntia Keski-Suomen maakunnassa. Suurimmat seurakunnat sijaitsevat Jyväskylässä, Tampereella ja Turussa. Kirkkokunnan jäsenmäärä oli 1 442 vuonna 2013.
Baptismi on reformaation pohjalta vuonna 1609 syntynyt protestanttinen kirkkokunta. Se on kristillinen kirkkokunta, jolla on maailmassa yli 60 miljoonaa jäsentä. Jos mukaan lasketaan seurakuntien toiminnan piirissä olevat kastamattomat lapset ja nuoret, baptistien määrä maailmassa nousee noin 110 miljoonaan.
Historia
Suomen ensimmäinen baptistiseurakunta perustettiin Föglöhön vuonna 1856. Sieltä liike levisi ruotsinkieliselle Pohjanmaan rannikolle. Ensimmäinen suomenkielinen seurakunta perustettiin 1870 Luvialle. Alkuvuodet liike joutui toimimaan rekisteröimättöminä seurakuntina kuten muutkin vähemmistökirkot. Baptistien oli pysyttävä luterilaisen kirkon jäseninä, sillä kirkosta eroaminen Suomessa ei ollut mahdollista.
Suomen baptistit (suomenkieliset ja ruotsinkieliset) järjestäytyivät uskonnolliseksi yhdyskunnaksi vuonna 1892. Baptistit ja metodistit olivat ensimmäiset ja ainoat tuolloisen eriuskolaislain mukaan järjestäytyneet uskonnolliset yhdyskunnat. Uskonnollisten vähemmistöjen joukossa baptistit edustivat radikaaleinta näkemystä suhteessa luterilaiseen kirkkoon ja yhteiskuntaan.
Uskonnonvapauslain tultua voimaan 1923 joutuivat baptistit järjestäytymään uudelleen. Suomen Baptistiyhdyskunta rekisteröitiin uuden lain mukaiseksi uskonnolliseksi yhdyskunnaksi 1928. Ruotsinkieliset baptistit rekisteröityivät omaksi organisaatiokseen Finlands svenska baptistsamfund vuonna 1980. Vuonna 2009 Suomen Baptistiyhdyskunta vaihtoi nimekseen nykyisen nimensä Suomen Baptistikirkko.
Usko ja oppi
Baptistikirkko kuuluu Suomessa niin sanottuihin vapaisiin suuntiin ja se on opillisesti lähellä vapaakirkkoa ja helluntaikirkkoa. Luterilaisuudesta baptismi eroaa näkyvimmin uskovien kasteen harjoittamisessa ja henkilökohtaisen uskonratkaisun korostamisessa.
Varsinaista yhteistä uskontunnustusta ei baptisteilla ole. Baptistikirkossa korostetaan uskovan omaa vastuuta Raamatun tulkitsemisessa. Lisäksi seurakuntien itsenäisyyttä ja seurakuntademokratiaa pidetään tärkeinä. Tämän seurauksena kirkkokunta ei sido jäsenseurakuntiaan kovinkaan tiiviisti tiettyihin oppeihin. Esimerkiksi ehtoolliskäytännöt voivat vaihdella seurakunnittain. Baptistista perinnettä välitetään kirkon omalla teologisella koulutuksella. Osa Suomen baptistiseurakunnista seuraavat kalvinistista pelastusoppia.
Usko
Jeesus Kristus ja hänen ihmisille hankkima syntien sovitus ristillä on uskon keskeinen kohde. Jumalan katsotaan kutsuvan ihmisiä pelastukseen Raamatun sanoman ja Pyhän Hengen kautta, joka vaikuttaa uskon syntymisen. Uskon katsotaan olevan Jumalan lahja, eikä kukaan voi pelastua omien tekojensa ansiosta, vaan ainoastaan uskon kautta.
Kaste
Käytössä on uskovien kaste, jota joskus myös aikuiskasteeksi kutsutaan, vaikka sillä kastetaan alaikäisiäkin henkilöitä. Kaste suoritetaan vain kastettavan omasta pyynnöstä ja sen kautta liitytään paikallisseurakuntaan. Kaste suoritetaan upottamalla kastettava kokonaan veteen. Ikärajaa ei kasteelle menolle ole asetettu.
Baptistikirkossa ei kasteta vauvoja. Sen sijaan heidän puolestaan rukoillaan ja heidät siunataan Jeesuksen esimerkin mukaisesti. Kirkon näkemyksen mukaan lapset kelpaavat Jumalalle sellaisenaan, ilman kastetta. He ovat kylläkin tietämättään ja tahtomattaan osallisia syntiinlankeemuksesta, mutta he ovat myös osallisia lunastuksesta ilman omia tai toisten tekoja.
Ehtoollinen
Ehtoollinen, josta voidaan käyttää myös nimeä leivänmurto, on ateria, jota vietetään Jeesuksen kuoleman muistoksi. Baptistien mukaan ehtoollisella ei ole syntejä anteeksiantavaa vaikutusta eikä ehtoollisaineiden katsota muuttuvan Jeesuksen ruumiiksi ja vereksi, vaan kyse on muistoateriasta.
Seurakunta
Seurakunta on uskonsa tunnustaneiden kristittyjen yhteisö, jotka on kastettu seurakunnan jäseniksi henkilökohtaisen uskontunnustuksen perusteella. Baptistikirkon mukaan seurakunta on Kristuksen ruumis maan päällä.
Suhde valtioon
Baptistit korostavat uskonnonvapautta ja kirkkojen riippumattomuutta suhteessa valtioon. Valtion tehtävä on maallinen ja kirkkojen hengellinen. Kannanotot ja osallistuminen yhteiskunnalliseen elämään ovat jokaisen kirkon jäsenen yksityisasia.
Hallinto ja yhteydet
Baptistikirkon ylin päättävä elin on yhdyskuntakokous, joka kokoontuu vähintään kahdesti vuodessa. Jokaisella yhdyskuntaan kuuluvalla seurakunnalla on oikeus lähettää yhdyskuntakokoukseen yksi edustaja kutakin seurakunnan alkavaa kymmentä jäsentä kohden, suurimman sallitun yksittäisen seurakunnan edustajamäärän ollessa kaksitoista.
Yhdyskunnalla on hallitus, joka muun muassa huolehtii yhdyskunnan seurakuntien keskinäisestä yhteydestä ja tarvittaessa selvittää niiden välisiä ristiriitoja, hyväksyy seurakunnat jäseniksi ja tarvittaessa myös voi erottaa seurakunnan yhdyskunnasta, hoitaa yhdyskunnan yhteistä omaisuutta ja tarvittaessa muodostaa yhdyskunnan kannan ja toimintatavat tarpeellisiksi katsomissaan uskonnon harjoittamiseen liittyvissä asioissa, ellei asiasta ole tehty päätöstä yhdyskuntakokouksessa.
Suomen Baptistikirkko on mukana Suomen vapaakristillisessä neuvostossa (SVKN), Euroopan Baptistiliitossa (European Baptist Federation, EBF) ja Baptistien maailmanliitossa (Baptist World Alliance, BWA). Lisäksi kirkko on Suomen Ekumeenisen Neuvoston (SEN) tarkkailijajäsen.
Seurakunnat
Kirkolla on 17 seurakuntaa ympäri Suomen. Eniten seurakuntia on Keski-Suomen maakunnassa. Seurakunnat ovat kooltaan melko pieniä. Suurimmat seurakunnat ovat Jyväskylässä, Tampereella ja Turussa. Seurakunnista 11 on suomenkielisiä, minkä lisäksi kirkkoon kuuluvat venäjänkielisiä jumalanpalveluksia järjestävät venäjänkieliset Lappeenrannan baptistiseurakunnat sekä ympäri Suomen toimivat Myanmarista (Burmasta) muuttaneista kareni- ja karennibaptisteista koostuvat seurakuntayhteisöt.
Seurakunnat toimivat seuraavilla paikkakunnilla:
thumb| Vaajakosken baptistikirkko Jyväskylässä.
Lähetystyö
Baptistikirkko tekee Suomen ulkoasiainministeriön kanssa kehitysyhteistyötä Sierra Leonessa. Euroopan baptistien lähetysliiton kautta se tukee myös Kamerunin baptistiyhdyskuntaa sekä Brasilian lastenkoti- ja katulapsityötä. Kirkolla on aiemmin ollut omia lähettejä sekä Kamerunissa että Sierra Leonessa. Baptistikirkko tekee myös seurakuntien perustamistyötä yhdessä yhdysvaltalaisten baptistiseurakuntien kanssa. Tällaisen sisälähetyksen myötä ovat syntyneet Baptistikirkon Espoon ja Lappeenrannan seurakunnat.
Pohjoisten Salomonsaarten tasavalta
Pohjoisten Salomonsaarten tasavalta oli tunnustamaton valtio, joka oli olemassa noin kuuden kuukauden ajan nykyisellä Bougainvillen autonomisella alueella.
Itsenäisyys julistettiin yksimielisesti 1. syyskuuta 1975 Papuan ja Uuden-Guinean territoriosta, joka oli saamassa itsenäisyyden 16. syyskuuta. Pian itsenäistymisen jälkeen jännitteet lisääntyivät ja 1975-luvun puolivälissä Papua-Uusi-Guinea lähetti mellakkapoliisijoukon palauttamaan järjestyksen. Sen aikainen neuvoston puheenjohtaja John Momis tuomitsi toimet hyökkäyksenä.
Saaren turvallisuuden aiheuttamat huolenaiheet ja tasavallan epäonnistuminen kansainvälisen tunnustuksen saamisessa johtivat neuvotteluihin Papua-Uuden-Guinean hallituksen ja separatistijohtajan välillä. Sopimus saatiin tehtyä elokuussa 1976. Alueen uudeksi nimeksi tuli Pohjoisten Salomonsaarten provinssi.
Lähteet
1.https://books.google.ca/books?id=r7SSlQJMsbsC&pg=SA6-PA27&lpg=SA6-PA27&#v=onepage&q&f=false
2.The Bougainville independence referendum: Assessing the risks and challenges before, during and after the referendum by Jo Woodbury January 2015; Commonwealth of Australia
3.Other People's Wars: A History of Australian Peacekeeping; Peter Londey; Allen & Unwin, 2004; Laracy 'Bougainville secessionism'
Maratonjuoksun Suomen-mestaruuskilpailut
Maratonin SM-kilpailut käydään vuosittain ja niihin voi osallistua suomalaisten yleisurheiluseurojen juoksijat, jotka ovat rikkoneet kilpailuun vaadittavan tulosrajan, mikäli sellainen on asetettu. Kilpailuissa on sarjat miehille ja naisille. Suomen Urheiluliiton mestaruuskilpailusäännöt eivät aseta mitään tiettyä ajankohtaa jolloin maratonin SM-kilpailut tulisi järjestää, mutta viime vuosina suomenmestaruudet on ratkottu yleensä syyskuun aikana jonkin massamaratonin yhteydessä.
Ichthyostegalia
Ichthyostegalia, epävirallisesti kalasammakot, on vanhentunut varhaisten sammakkoeläinten lahko, joka sisälsi devonikaudella eläneitä esi-tetrapodeja. Se on nykyään todettu parafyleettiseksi, eikä sen käyttöä pidetä suositeltavana. Kalasammakoilla oli kalamainen pyrstö, mutta tetrapodin pää ja raajat. Kalasammakot kehittyivät devonikaudella varsieväisistä kaloista. Ne olivat kehitysaskel tetrapodien ja kalojen välillä, ja kivihiilikaudella niistä kehittyi panssarisammakot, lepospondylit ja reptiliomorfit.
Jäinen hauta
Jäinen hauta (Iceberg, 1975). Suomentanut Erkki Hakala. WSOY, 1978 on Clive Cusslerin järjestyksessä toinen ja myös suomennoksena toinen jännitysromaani.
Unix domain socket
Unix domain socket on prosessien väliseen kommunikaatioon (IPC) tarkoitettu mekanismi, jota käytetään pistokerajapinnan kautta ( tai   osoiteperhe). Mekanismia käytetään samalla tietokoneella sijaitsevien prosessien välillä kommunikointiin. Mekanismilla voidaan käyttää nimeämätöntä tai tiettyyn tiedostojärjestelmässä sijaitsevaan polkuun liitetysti. Linux tukee myös abstraktia nimiavaruutta.
Tiedostojärjestelmään liitettyjen polkujen kautta voidaan käyttää tiedostojen oikeuksia rajaamaan pääsyä prosesseille ja voidaan hakea vastapään oikeudet: verkkoprotokollien kanssa oikeuksien hallinta on erillinen mekanismi. Kun esimerkiksi IP-yhteydet samalle koneelle kiertävät "loopback"-yhteyden kautta, Unix domain socket voi hyödyntää tietoa että molemmat puolet ovat samalla tietokoneella: tällöin vältetään tarkistussummien käsittely, otsikkotietojen lisäykset, reitityksen käsittely ja niin edelleen.
Alfred Thomas Agate
Alfred Thomas Agate (14. helmikuuta 1812 t. 1817 Sparta, New York, Yhdysvallat – 5. tammikuuta 1846 Washington, DC, Yhdysvallat ) oli merkittävä yhdysvaltalainen taidemaalari ja kuvittaja.
Agate asui New Yorkissa vuosina 1831–1838. Hän opiskeli muotokuvia ja historiallisia maalauksia maalanneen veljensä Frederick Styles Agaten oppilaana. Myöhemmin hän opiskeli Thomas Seir Cummingsin oppilaana. 1830-luvun lopulla Agate piti näyttelyn töistään National Academy of Designissa New Yorkissa ja vakiinnutti asemansa taitavana öljymaalarina. Hänet valittiin National Academy of Designin kunniajäseneksi vuonna 1840.
Agate piirsi maisemia, muotokuvia ja tieteellisiä kuvituksia. Maisemia tehdessään hän käytti camera lucidaa, joka on laite, jolla heijastetaan kohde paperille. Hän piirsi sen avulla kohteen ääriviivat ja täydensi sen jälkeen kuvaa omalla tarkalla tyylillään.
Tutkimusmatka
Agate teki paljon teoksia palvellessaan Charles Wilkesin johtamalla Yhdysvaltojen Tyynenmeren tutkimusmatkalla 1838–1842. Hän kuvasi taitavasti kasveja ja oli nimitettynä matkan muotokuva- ja kasvimaalariksi.
Tutkimusmatka kulki vuonna 1841 Ellicesaarten kautta, ja matkalla käytiin Funafutissa, Nukufetaussa ja Vaitupussa. Ellicesaarilla (Tuvalussa) Agate piirsi Nukufetaun saaren asukkaiden asuja ja tatuointikuvioita. Hän viipyi muutaman kuukauden Australiassa Sydneyssä kesällä 1839–1840 piirtämässä maisemakuvia muiden matkatessa Antarktikselle.
Agate teki ensimmäisen tunnetun kuvan Shastavuoresta. Hän teki yli puolet (173 kokonaismäärästä 342) piirroksista ja maalauksista, jotka julkaistiin kivipiirroksina tutkimusmatkan raportin viidessä osassa. Hän piirsi Oregonin territoriosta kuvia, joihin kuuluvat chinookien asumus, Intiaanin hauta, Intiaanien kehto, ja Columbiajoen suulle haaksirikkoutuneen tutkimusretken Peacock-purjelaivan.
Tutkimusmatkan jälkeen
Agate asui Washingtonissa vuodesta 1842 alkaen, mutta hänen terveytensä horjui matkan jälkeen ja hän kuoli neljän vuoden kuluttua tuberkuloosiin.
Kunnianosoituksia
thumb|Alfred Thomas Agaten tekemä muotokuva [[Gilbertsaaret|Gilbertsaarten (silloin Kingsmillsaaret) asukkaasta (1841).]] Luutnantti Charles Wilkes nimesi 1841 Agaten kunniaksi Agatensalmen Bainbridgesaaren lähellä Washingtonin osavaltiossa. Fidžillä on hänen mukaansa nimetty Agatensaari. Kasvitieteilijä Asa Gray käytti Agaten piirroksia ja matkan näytteitä kasvitieteellisissä raporteissa ja antoi eräälle orvokille hänen mukaansa nimen Agatea violaris.
Joseph Vuthilert Haelom
Joseph Vuthilert Haelom (s. 17. joulukuuta 1951) on thaimaalainen roomalaiskatolinen Chiang Rain hiippakunnan piispa.
Elämä ja ura
Haelom syntyi 17. joulukuuta 1951 Thaimaan Lamsaissa. 3. elokuuta 1980 vihki Bangkokin arkkipiispa Michael Michai Kitbunchu hänet papiksi Bangkokiin. 25. huhtikuuta 2018 hänet nimitettiin vastaperustetun Chiang Rain hiippakunnan ensimmäiseksi piispaksi. Virkaanvihkiminen tapahtui 7. heinäkuuta 2018. Pääkonsekraattorina toimi entinen Bangkokin arkkipiispa, kardinaali Michael Michai Kitbunchu, jota avustivat Bangkokin arkkipiispa, kardinaali Francis Xavier Kriengsak Kovithavanij sekä Chiang Main hiippakunnan piispa Francis Xavier Vira Arpondratana.
Leonid Jekimov
Leonid Aleksandrovitš Jekimov (, s. 13. syyskuuta 1987 Novodvinsk, Neuvostoliitto) on venäläinen pistooliampuja ja maailmanmestari.
Urallaan Jekimov on voittanut MM-mitaleja aikuisten sarjassa kolme kappaletta, joista kaksi on kultaista ja yksi hopeinen, sekä peräti kuusi nuorten sarjassa, joista neljä on kultaista ja kaksi hopeista. Hän on lisäksi saavuttanut lukuisia EM-mitaleja. Olympialaisissa Jekimov on edustanut maataan Pekingissä 2008 saavuttaen kaksi finaalipaikkaa. Hänellä on lisäksi hallussaan kolme maailmanennätystä.
Olympialaiset
Pekingin olympialaisissa 2008 Jekimov oli neljäs 25 metrin olympiapistoolissa, jääden 1,1 pisteen päähän pronssista, ja viides 10 metrin ilmapistoolissa, jääden 1,5 pisteen päähän mitalista. Alun perin hänen ei pitänyt kilpailla 25 metrin olympiapistoolissa. Jekimov pääsi kuitenkin mukaan, kun Sergei Alifirenko joutui silmäsairauden vuoksi jäämään pois olympialaisista.
Maailmancup
Jekimov aloitti maailmancupissa kilpailemisen vielä kilpaillessaan poikien sarjassa. Hän on saavuttanut maailmancupin osakilpailuissa yhteensä kaksi kultaa, neljä hopeaa, kaksi pronssia ja 13 finaalipaikkaa. Maailmancupin finaalin Jekimov on päässyt kahdesti vuosina 2006 ja 2007, joissa hän on saavuttanut kaksi finaalipaikkaa.
Maailmanennätykset
Jekimovin ampumat voimassa olevat maailmanennätykset.
Pasi Rautiainen
Pasi Pentti Rautiainen (s. 18. heinäkuuta 1961 Helsinki) on suomalainen entinen jalkapalloilija ja jalkapallovalmentaja, joka tunnetaan myös televisiokommentaattorina.
Pelaajaura
Rautiainen edusti Suomessa Helsingin Palloseuraa ja Helsingin Jalkapalloklubia. Keväällä 1980 Rautiainen siirtyi länsisaksalaiseen Bayern Müncheniin, mutta pelasi vain 20 minuuttia yhdessä ottelussa. Seuraavana syksynä Rautiainen siirtyi Werder Bremeniin, jonka jälkeen hän edusti vuosina 1982–1986 Arminia Bielefeldiä. Kesän 1986 Rautiainen pelasi jälleen HJK:ssa, josta hän siirtyi sveitsiläiseen FC Locarnoon ja pelasi vielä kaksi kautta länsisaksalaisessa Wattenscheidissa ennen paluutaan Suomeen vuonna 1989.
Suomen jalkapallomaajoukkueessa Rautiainen pelasi yhteensä 29 ottelua, joissa hän teki yhden maalin. Rautiainen on edelleen nuorin Suomen A-maajoukkueessa esiintynyt pelaaja pelattuaan 5. helmikuuta 1979 Irakia vastaan 17 vuoden ja 202 päivän ikäisenä. Vuonna 1980 Rautiainen oli maajoukkueen avauskokoonpanon pelaaja, kunnes Suomi hävisi 21. elokuuta PM-turnauksen ottelussa Norjalle 1–6. Ottelun jälkeen päävalmentaja Esko Malm kritisoi Rautiaisen peliesitystä eikä valinnut häntä enää loppuvuoden maaotteluihin.
Valmentajaura
Valmentajana Rautiainen aloitti PK-35:ssä vuonna 1994 nostaen seuran Veikkausliigaan vuonna 1998. Hän jatkoi FC Jokereiksi nimensä muuttaneen seuran valmentajana vuoteen 2000 saakka. FC Jokereissa Rautiainen voitti Suomen Cupin vuonna 1999. Seuraavalla kaudella Rautiainen johdatti Jokerit Veikkausliigan hopeasijalle, mutta se ei riittänyt seuran omistajalle Hjallis Harkimolle vaan Rautiainen erotettiin. Vuonna 2001 Rautiainen siirtyi Kotkaan valmentamaan FC KooTeePee:tä, jonka hän nosti Ykköseen. Kotkasta Rautiainen lähti Viroon, jossa hän valmensi Levadia Maardua kauden verran. Vuonna 2003 Rautiainen palasi jälleen vuodeksi FC Jokereihin ennen seuran lakkauttamista.
Lokakuussa 2005 Rautiainen teki kolmen vuoden sopimuksen Viron pääsarjassa Meistriliigassa pelaavan tallinnalaisen FC Floran kanssa. Hän aloitti uudessa toimessa joulukuussa 2005 ja saavutti kolmen kauden aikana pronssia vuonna 2005 sekä hopeaa vuosina 2007 ja 2008. Marraskuussa 2008 hänet nimettiin Turun Palloseuran uudeksi päävalmentajaksi. TPS sijoittui kaudella 2009 kolmanneksi, mutta tammikuussa 2010 Rautiainen päätti jättää valmennustehtävät Turun Palloseurassa.
TV-kommentaattori
Rautiainen tunnetaan myös Yleisradion, MTV3:n ja Nelosen jalkapallolähetysten kommentaattorina. Hän aloitti Yleisradiossa vuoden 1992 EM-kilpailuissa, jolloin kanavalla oli ensimmäistä kertaa kisastudio jalkapallon arvokisoissa. Televisiossa intohimoinen jalkapallomies Rautiainen osoittautui räväkäksi sanankäyttäjäksi. Myöhemmin saman vuoden syksynä hän jatkoi YLE:lle UEFA:n juuri lanseeraaman Mestareiden liigan kommentaattorina. Vuonna 1994 hän oli studiossa kommentoimassa USA:n MM-kisoja.
Nelosen hankittua Mestareiden Liigan oikeudet vuosituhannen vaihteessa Rautiainen siirtyi kanavan kommentaatoriksi. Hänet muistetaan myös toteutetusta lupauksestaan kävellä Pasilan TV-studiolta kotiinsa Porvooseen, kun AC Milan sensaatiomaisesti putosi kaudella 2003/04 Mestarien liigan puolivälierissä. Rautiainen ei pitänyt sukkia jalassa edes suorassa televisiolähetyksessä.
Myöhemmin Rautiainen siirtyi Canal+- ja MTV Sport-kanaville kommentoimaan Englannin Valioliigaa ja Mestareiden liigaa. Nykyisin Rautiainen toimii Viasat Urheilu -kanavilla tv-kommentaattorina.
Yksityiselämä
Pasi Rautiaisen isä on jalkapalloilija ja jalkapallovalmentaja Pentti Rautiainen. Hänen sisarensa on jalkapalloilija Jutta Rautiainen.
Sotkamojärvi
Sotkamojärvi on säännöstelty, kulttuurimaiseman reunustama järvi Sotkamon kunnassa Kainuun eteläosassa. Sen pinta-ala on kaksi neliökilometriä. Etäisyys Kajaanista on 35 kilometriä itäkaakkoon. Sotkamojärvi on osa järvikokonaisuutta, jonka korkeustaso on 137,9 metriä merenpinnan yläpuolella.
Maantiede
Sotkamojärvi koostuu pääaltaasta ja sen pohjoispuolisesta Pienestä Sotkamojärvestä. Altaita yhdistää Koivistonsalmi. Sotkamojärven läntisimmän osan muodostaa Kirkkolampi, eteläisimmän osan muodostaa Juuvinlahti. Sotkamojärvi on verraten matala: vain noin kuusi prosenttia siitä on vähintään 10 metriä syvä. Syvin alue sijaitsee järven itäosassa. Pieni Sotkamojärvi on matala, Kirkkolampi puolestaan melko syvä.
Sotkamojärven keskiosan matalalla vyöhykkeellä sijaitsee kaksi pientä saarta. Laajin saari on runsaan hehtaarin laajuinen Ukonsaari pääaltaan luoteisosassa. Järven länsirannalla on kaupunkimaista asutusta, itärannalla on peltomaata. Pääaltaan ja Pienen Sotkamojärven välinen Koivistonniemi on metsäistä.
Sotkamojärven vesitilavuus on 6 867 000 kuutiometriä.
Sotkamojärvi (59.821.1.006) kuuluu Pirttijärven-Kaitainjärven alueeseen (59.821), joka on kolmannen jakovaiheen vesistö Oulujoen vesistössä (59). Toinen jakovaihe on Kiimasjärven alue (59.82) ja ensimmäinen on Nuasjärven–Kiimasjärven alue (59.8). Sotkamojärvi on Pirttijärven-Kaitainjärven alueen toiseksi laajin vakavesi. Laajin on Pirttijärvi-Kaitainjärvi. Alueeseen kuuluu lisäksi seitsemän pienempää vakavettä.
Quadrans Muralis
thumb|300px|Seinäkvadrantin tähdistön sijainti nykyisiin tähdistöihin verrattuna. Seinäkvadrantti oli Jérôme Lalanden vuonna 1795 keksimä tähdistö, joka sijaitsi Karhunvartijan ja Ison karhun välissä pohjoisella taivaalla. Tähdistö ei ole enää käytössä. Tammikuun alkupäivinä aktiivisimmillaan näkyvä kvadrantidien meteoriparvi on nimetty tähdistön mukaan. Tähdistön nimi tulee instrumentista, jota käytettiin tähtien ja muiden taivaankappaleiden korkeuskulman mittaamiseen. Laite on läheistä sukua sekstantille, jonka mukaan on myös nimetty tähdistö.
Lähteet
Viitteet
Morbid Visions
Morbid Visions on brasilialaisen thrash metal -yhtye Sepulturan ensimmäinen täyspitkä albumi ja toinen studiojulkaisu, joka nauhoitettiin ja miksattiin seitsemässä päivässä yhtyeen kotikaupungissa Belo Horizontessa elokuussa 1986.
Sepulturan musiikkityyli kahdella ensimmäisellä julkaisulla on vahvasti death metal -vaikutteista. Morbid Visionsin sanoitukset ovat jopa koomisella tavalla saatananpalvontaa sivuavia seuraten Venomin ja Celtic Frostin viitoittamaa tietä. Eräs syy tähän oli pääsanoittajana toimineen Max Cavaleran täydellinen kielitaidottomuus – 17-vuotias brasilialaisnuorukainen osasi ainoastaan äidinkieltään portugalia. Myöhemmillä albumeilla Sepultura-muusikkojen aikuistuessa musiikin teemat siirtyivät kohti politiikkaa ja yhteiskuntakritiikkiä. Erityisesti Max Cavalera kehittyi sekä muusikkona että sanoittajana.
Morbid Visionsin tuotantoarvot ovat alhaiset – ajan hengen mukaan death metal -soundi on tunkkainen, hiomaton ja Cavaleran murinasta saa tuskin selvää. Musiikin historian näkökulmasta tuotannollisia arvoja merkittävämpää albumissa on death- ja thrash metalille olennainen vimma, joka taltioitui myös Sepulturan myöhemmille menestysalbumeille Beneath the Remains ja Arise.
Ostettuaan kaikki oikeudet Sepulturan kolmeen ensimmäiseen albumiin Roadrunner Records julkaisi Morbid Visionsin myöhemmin CD:nä, uudelleenpakattuna ja -masteroituna yhdessä Bestial Devastation -EP:n kanssa.
Koivusaaren metroasema
Koivusaaren metroasema on yksi vuonna 2017 valmistuneen Länsimetron metroasemista. Se sijaitsee Lauttasaaren kaupunginosan länsipuolella Helsingin Koivu­saaressa.
Koivusaaren metroasema on maailman ainoa merenalainen metroasema. Asemalla on Suomen toiseksi pisimmät liukuportaat: ne ovat 76,2 metriä pitkät ja niiden nostokorkeus on 33,5 metriä. Suomen pisimmät liukuportaat sijaitsevat Finnoon metroasemalla ja ne ovat pituudeltaan 78 metriä. Koivusaaren metroasemaa käyttää keskimääräisesti arkisin 2 000 matkustajaa, joka on vähiten Länsimetron ja koko Helsingin metron asemista.
Asema sijoittui Helsingin seudun liikenteen vuoden 2019 maksuvyöhykeuudistuksessa Helsingin kantakaupungin kattavalle A-maksuvyöhykkeelle.
Aseman itäinen sisäänkäynti sijaitsee Sotkatiellä Lauttasaaren puolella. Läntistä, Koivusaaren saarella olevaa sisäänkäyntiä ei otettu käyttöön Länsimetron avautuessa, vaan se jää odottamaan alueen maankäytön kehittymistä.
Slime
Slime oli 1970- ja 1980-luvulla suosittu leikkikaluna käytetty löllyvä massa. Mattel toi sen markkinoille vuonna 1976. Sen pääasiallinen valmistusaine oli guarkumi. Alkuperäisten slimen markkinointi loppui 1979, mutta sen jälkeen siitä tehtiin erilaisten televisiosarjojen mukaan nimettyjä erikois-slimejä, kuten Masters of the Universe Slime ja Nickelodeon Green Slime. Haamujengi-elokuvan suosion aikana sitä myytiin nimellä ektoplasma.
Slime myytiin roskatynnyrin muotoisessa purkissa, jossa sitä myös säilytettiin. Purkin ulkopuolelle unohtunut slime kuivui nopeasti korpuksi ja menetti kimmoisuutensa.
Nykyään slime on tullut uudelleen suosioon, ja YouTube on täynnä erilaisia ohjevideoita slimejen valmistukseen. Tukesin mukaan niiden valmistuksessa käytettävät aineet saattavat olla haitallisia ja aiheuttaa herkistymistä. Vastaavia myrkyllistä booraksia sisältäviä tuotteita on myynnissä.
Like the Way I Do
Like the Way I Do on saksalaisyhtyeen Cascadan musiikkikappale. Sen julkaisi Zooland Records digitaalisesti ladattavana singlenä 16. elokuuta 2019. Kappaleen ovat sanoittaneet Dennis Mansfeld, Manuel Reuter ja Yann Peifer, joista kaksi viimeisintä myös tuottivat sen. Kappaleen musiikkivideo julkaistiin singlen julkaisupäivänä.
"Like the Way I Do" ei ole edes kotimaassaan päässyt lainkaan singlelistoille.
Diafra Sakho
Diafra Sakho (s. 24. joulukuuta 1989) on senegalilainen jalkapalloilija, joka edustaa Valioliigassa pelaavaa West Ham Unitedia. Oikeajalkaisen Sakhon pelipaikka on hyökkääjä. Sakho pelaa myös Senegalin jalkapallomaajoukkueessa.
Seurajoukkueura
Sakho aloitti ammattilaisuransa ranskalaisessa FC Metzissä. Hän teki debyyttinsä ykkösjoukkueessa tammikuussa 2010. Kaudella 2011-2012 Sakho oli lainalla US Boulognessa, jossa peliaikaa tuli vain seitsemän ottelun verran. Sakho palasi takaisin Metziin ja oli mukana nostamassa perinteikkään seuran Ligue 1:teen kaudeksi 2014-15. Sakho valittiin Ligue 2:n kauden pelaajaksi kaudella 2013-14. Kesällä 2014 hän siirtyi Valioliigaseura West Ham Unitediin. Debyytti Valioliigassa tapahtui elokuussa 2014 Crystal Palacea vastaan. Ensimmäisen maalinsa Valioliigassa Sakho teki syyskuussa Hull Cityä vastaan. Hän teki syyskuussa myös voittomaalin Liverpool FC:tä vastaan chipattuaan pallon Liverpool-vahti Simon Mignolet´n yli.
Maajoukkueura
Sakho debytoi Senegalin jalkapallomaajoukkueessa toukokuussa 2014 Burkina Fasoa vastaan. Hänen ensimmäinen maaottelumaalinsa tuli neljä päivää myöhemmin epävirallisessa maaottelussa Kosovoa vastaan.
Gievdnevátgáisi
Gievdnevátgáisi tai Gievdneváhgáisi on Skandeilla sijaitseva vuori Tromssan lääniin kuuluvassa Omasvuonon kunnassa, Norjassa. Se sijaitsee Barasdalenin lounaispuolella. Vuoren korkein kohta on 1 424 metriä merenpinnan tasoa ylempänä.
Luis Molowny
Luis Molowny Arbelo (12. toukokuuta 1925 Santa Cruz, Teneriffa, Espanja – 12. helmikuuta 2010 Las Palmas, Gran Canaria, Espanja) oli espanjalainen jalkapalloilija ja jalkapallovalmentaja, joka teki pitkän uran Real Madridissa.
Seurajoukkueet
Real Madridissa ja Espanjan pääsarjassa Primera Divisiónissa Molowny debytoi 1. joulukuuta 1946 Barcelonaa vastaan, ja teki ottelun voittomaalin. Vuosina 1954–1955 Molowny oli mukana voittamassa Real Madridin ensimmäisiä Espanjan pääsarjamestaruuksia sitten 1930-luvun ja ensimmäistä Euroopan cupia vuonna 1956.
Vuonna 1957 Molowny jätti Real Madridin kymmenen kauden jälkeen ja palasi Kanariansaarille, jossa hän toimi kaudella 1957–1958 Las Palmasin pelaaja-valmentajana. Vuonna 1974 Molowny korvasi Real Madridin pitkäaikaisimman ja menestyneimmän valmentajan Miguel Muñozin kesken kauden, ja 1970- ja 1980-luvuilla hän valmensi joukkuetta yhteensä neljään eri otteeseen. Molownyn valmennuksessa Real Madrid voitti Espanjan pääsarjamestaruuden kolmesti sekä Uefa-cupin ja Espanjan cupin kahdesti. Valmentajauransa jälkeen hän toimi Real Madridin urheilutoimenjohtajana ennen vetäytymistään Kanariansaarille.
Maajoukkue
Espanjan maajoukkueessa Molowny pelasi seitsemän ottelua ja teki kaksi maalia. Hän kuului joukkueen kokoonpanoon vuoden 1950 MM-kilpailuissa, joissa Espanja sijoittui historiallisesti neljänneksi. Myöhemmin hän valmensi joukkuetta neljän ottelun ajan vuonna 1969.
Saavutukset
Pelaajana
Valmentajana
Thomas Chessell
Thomas Edmund Malcolm ”Tom” Chessell (1. huhtikuuta 1914 Ashfield – 9. toukokuuta 1992 Chevron Island) oli australialainen soutaja ja olympiamitalisti.
Chessell voitti kahdeksikoissa olympiapronssia Helsingissä 1952.
Liikehermo
thumb|250px|Liikehermosolu kaniinin selkäytimessä. Liikehermo on lihaksia hermo-lihasliitoksin hermottavien liikehermosolujen aksonien muodostama hermosolukimppu, joka välittää hermoimpulsseja keskushermostosta hermottamiinsa lihaksiin. Liikehermo on toinen kahdesta hermotyypistä, toinen on tuntohermo.
Valmir Seferi
Valmir Seferi (s. 18. helmikuuta 1993 Karkkila) on suomalainen jalkapalloilija. Hän on pelipaikaltaan keskikenttäpelaaja.
Seferi on pelannut Veikkausliigassa yhden ottelun kaudella 2010. Hän on taustaltaan Kosovon albaani.
Hernandiaceae
Rakkomarjakasvit (Hernandiaceae) on siemenkasviheimo koppisiemenisten Laurales-lahkossa. Lähin sukulaisheimo on laakerikasvit (Lauraceae).
Tuntomerkit
Rakkomarjakasvit käsittää puu- ja liaanilajeja, joiden nivelten sisärakenteessa näkyy yksi lehtiaukko keskuslieriössä ja siitä lähtevät 3–9 johtojännettä, jotka kulkevat lehteen. Lehdet ovat enemmän tai vähemmän kourasuonisia. Kukat ovat hyvin vaihtelevia, tavallisesti neli- tai viisilukuisia, harvoin kolmilukuisia. Kehälehtiä on kolmesta kymmeneen, heteitä tavallisesti kolmesta viiteen, harvoin kuusi tai seitsemän. Kukassa on tavallisesti mesiäinen. Sikiäin on kehänalainen, luotti kilpimäinen. Hedelmä on kuiva, joskus samara.
Levinneisyys
Heimo on levinnyt tropiikkiin.
Luokittelu
1. Hernandioideae Miquel. Puita, joskus lehtiruotien avulla kiipeileviä köynnöksiä; lehden päällysketossa erityskarvoja; kasvit kukkivat siten, että yksien kukkien ollessa hedevaiheessa toiset ovat emivaiheessa, jonka jälkeen tilanne vaihtuu päinvastaiseksi (heterodikogamia); kukinto on röyhymäinen; ponnet avautuvat läpillä; hedelmävaiheessa kukan tukilehdet tavallisesti laajentuneita. Sukuja kolme, lajeja 44 tropiikissa, erityisesti Madagaskarilla ja Etelä-Aasiassa.
2. Gyrocarpoideae J. H. Balfour. Litokysti-soluja esiintyy; kukinto kaksihaarainen viuhko; kukat hyvin pieniä; kehä yksikiehkurainen. Sukuja kaksi, lajeja kymmenen tropiikissa, erityisesti Amerikassa.
Heimoon kuuluvat suvut Gyrocarpus, Hernandia, Illigera ja Sparattanthelium.
Geoffrey Williamson
Geoffrey ”Geoff” Williamson (10. heinäkuuta 1923 Sydney – 17. syyskuuta 2009 Ryde) oli australialainen soutaja ja olympiamitalisti.
Chessell voitti kahdeksikoissa olympiapronssia Helsingissä 1952. Hän kilpaili myös perämiehettömissä nelikoissa Melbournen kesäolympialaisissa 1956. Williamson kuoli 86-vuotiaana 17. syyskuuta 2009.